 ***HRVATSKO KNJIŽNIČARSKO DRUŠTVO***

 *CROATIAN LIBRARY ASSOCIATION*

 **Izvješće sa sastanka Komisije za slobodan pristup informacijama i slobodu izražavanja**

 Održan je sastanak Sekcije za obrazovanje i istraživanje – KOMISIJE ZA SLOBODAN PRISTUP INFORMACIJAMA I SLOBODU IZRŽAVANJA 14. 03. 2013. u 10:00 sati u prostorijama HKD-a.

Na sastanku su bili prisutne:

Alemka Belan-Simić, Zagreb, Knjižnice grada Zagreba, Matična služba

Aleksandra Horvat, Zagreb, Filozofski fakultet Sveučilišta u Zagrebu, Odsjek za informacijske i komunikacijske znanosti, Katedra za bibliotekarstvo

Davorka Pšenica, Zagreb, Nacionalna i sveučilišna knjižnica, Odnosi s javnošću

Ivana Hebrang Grgić, Zagreb, Filozofski fakultet Sveučilišta u Zagrebu, Odsjek za informacijske i komunikacijske znanosti, Katedra za bibliotekarstvo

Predsjednica: Tea Grašić-Kvesić, Zagreb, Knjižnice grada Zagreba, Knjižnica Tina Ujevića

Ostale članice Komisije nisu bile u mogućnosti prisustvovati sastanku o čemu su obavijestile predsjednicu putem e-maila. Isprike su stigle od Edite Bačić, Lorenke Bučević-Sanvincenti (na bolovanju), Romane Horvat, Dunje Holcer, Silvije Perić (rodiljni), Marice Šapro-Ficović.

Predloženi dnevni red :

1. Izbor članova Programskog i organizacijskog odbora 13. okruglog stola

2. Prijedlog teme 14. okruglog stola

3. Razno

**načelno su odrađene (nije bilo kvoruma) te vam ih šaljem na daljnju diskusiju .**

1. Predložene su članice Programskog i organizacijskog odbora 13. okruglog stola :

Predsjednica: **Tea Grašić-Kvesić**, Zagreb, Knjižnice grada Zagreba, Knjižnica Tina Ujevića

**Aleksandra Horvat,** Zagreb, Filozofski fakultet Sveučilišta u Zagrebu, Odsjek za informacijske i komunikacijske znanosti, Katedra za bibliotekarstvo

**Davorka Pšenica**, Zagreb, Nacionalna i sveučilišna knjižnica, Odnosi s javnošću

**Ivana Hebrang Grgić**, Zagreb, Filozofski fakultet Sveučilišta u Zagrebu, Odsjek za informacijske i komunikacijske znanosti, Katedra za bibliotekarstvo

**Dunja Holcer**, stručna tajnica HKD-a

Matična ustanova: Narodna knjižnica i čitaonica Vlado Gotovac Sisak

Predložena je programska i organizacijska suradnja s **Komisijom za visokoškolske knjižnice** i **Komisijom za nabavu knjižnične građe i međuknjižničnu posudbu**. Izabrane članice spomenutih Komisija ušle bi u Programski i organizacijski odbor 13. okruglog stola. Predložene članice su

**Zagorka Majstorović i Sonja Avalon.**

2. Prijedlog teme 14. okruglog stola - **„Prava korisnika i slobodan pristup informacijama“** (tema je u razradi). Temu je predložila kolegica Alka Horvat. Očekujemo očitovanje o predloženoj temi i još prijedloga.

3. Razno

Na početku sastanka kolegica Alemka Belan Simić **upozorila je na obavezu** **i praksu** o predočenju izabranih članova Programskog i organizacijskog odbora okruglog stola na Stručnom i Glavnom odboru HKD-a, i o prijedlogu urednika zbornika isključivo iz redova Programskog i organizacijskog odbora određenog okruglog stola Komisije, napomenuvši da je to bio uobičajen postupak u radu Komisije za slobodan pristup informacijama.

**S obzirom na primjedbe kolegice Alemke Belan Simić članovi Komisije su se složili sa slijedećim:**

**1. suradnja s Komisijama**

**2. sastav Programskog odbora**

**3. prijedlog teme 14. okruglog stola**

Putem elektroničkih sastanaka donesen je Prijedlog teme 14. okruglog stola koji je prijavljen

 Gradskom uredu za kulturu i Ministarstvu kulture

14. okrugli stol o slobodnom pristupu informacijama

**Prava korisnika i slobodan pristup informacijama**

 Već tradicionalno na Međunarodni dan ljudskih prava 10. prosinca Komisija za slobodan pristup informacijama i slobodu izražavanja Hrvatskoga knjižničarskog društva, i Odsjek za informacijske i komunikacijske znanosti Filozofskog fakulteta u Zagrebu organiziraju okrugli stol o slobodnom pristupu informacijama. Svake je godine specifična tema Okruglog stola posvećena nekoj od mogućih prepreka slobodnom pristupu informacijama te mogućnostima i rješenjima za njezino uklanjanje.

 14. okrugli stol o slobodnom pristupu informacijama Prava korisnika i slobodan pristup informacijama bit će posvećen temi čuvanja i jamčenja prava korisnicima na kvalitetne i odgovorno pružene usluge. Ta je tema izabrana jer današnja digitalna sredina zahtijeva promjene u poslovanju svih javnih ustanova pa i knjižnica. Informatizacija svih knjižničnih službi i usluga i ostvarivanje njihove dostupnosti na daljinu traži od knjižnica da jasno odrede prava, ali i dužnosti korisnika u novoj i promijenjenoj sredini.

 Ako knjižnica želi biti mjesto javnog pristupa Internetu, postaje odgovorna i za neometano i slobodno pristupanje svim internetskim sadržajima. Knjižničarska se profesija zato i javno treba zalagati da se realiziraju prava svih građana na pristup Internetu. Pritom treba voditi računa i o tome da su neki internetski sadržaji zabranjeni nacionalnim zakonom. Na knjižničarima je odgovornost da jasno ocrtaju granice između dostupnog i nedostupnog i korisnike s tim granicama upoznaju.

 Načelno sva je građa u posjedu knjižnice dostupna korisnicima, no nije uvijek dostupna na jednak način. Tako je, na primjer, neku građu moguće koristiti samo u prostoru knjižnice, ali ju se ne smije reproducirati i ne može joj se pristupiti s daljine. Knjižničari trebaju objasniti korisnicima zašto je tomu tako i pod kojim uvjetima mogu koristiti određene vrste građe.

 Korisnici imaju pravo na privatnost i povjerljivost. U digitalnoj sredini treba odrediti kako se ta prava čuvaju i jamče. Korisnici trebaju biti upoznati s načinima na koje knjižnica čuva to pravo. Trebaju znati i imaju li pravo na zaborav, a knjižničari trebaju znati mogu li uopće jamčiti korisnicima to pravo i kako to mogu činiti.

Knjižničar treba poznavati i druga osobna prava korisnika i utvrditi kako ih čuva i jamči u današnjem digitalnom društvu.

 Cilj je Okruglog stola ukazati na promjene koje digitalna sredina unosi u poslovanje knjižnica i posebno istaknuti potrebu da se utvrde i zajamče prava korisnika.

Okrugli stol će biti podijeljen na tri tematska bloka 1. knjižnice kao mjesta javnog pristupa internetu, 2. osobna prava korisnika, 3. prava korisnika u digitalnoj sredini

Način izvođenja programa (samostalno, u partnerstvu)

Okrugli stol organizira Komisija za slobodan pristup informacijama i slobodu izražavanja Hrvatskoga knjižničarskog društva uz stalnog partnera, Katedru za bibliotekarstvo Filozofskog fakulteta u Zagrebu.

Metode kojima će se program provesti

Kroz izlaganja domaćih i stranih stručnjaka te raspravu sudionika razmotrit će se novonastala problematika. Na kraju okruglog stola predložit će se zaključci koji mogu poslužiti za moguću izradu smjernica poslovanja knjižnica u navedenim okolnostima.

Vrste aktivnosti kojima će se program provesti / Plan aktivnosti

Održavanje cjelodnevnog okruglog stola s desetak pozvanih izlaganja te objavljivanje zbornika radova sa skupa.

Korisnici obuhvaćeni programom, broj i struktura

Predviđeno je sudjelovanje deset pozvanih izlagača, od toga troje iz inozemstva. Očekivani broj sudionika okruglog stola je osamdesetak stručnjaka iz svih vrsta knjižnica iz cijele Hrvatske.

Očekivani rezultati

 Po završetku okruglog stola tiskat će se zbornik radova kako bi se rasprava o postavljenim pitanjima mogla nastaviti te da bi i oni koji nisu imali priliku sudjelovati na okruglom stolu, bili upućeni u temu.

Vremensko odvijanje programa

14. okrugli stol o slobodnom pristupu informacijama i slobodi izražavanja održat će se 10. prosinca 2014. u vremenu od 9:00 do 17:00 sati u Zagrebu.

Predviđeni troškovi:

1.Prijevoz i smještaj 3 strana predavača 21.000 kn

2. Promotivni materijal (plakati, pozivnice, program) 3.000 kn

3. Troškovi pripreme (sastanci programskog odbora – prijevoz) 2.000 kn

4. Usluge promidžbe i informiranja 2.000 kn

5. Simultano prevođenje 12.000 kn

6. Reprezentacija (osvježenje za sudionike) 8.000 kn

7. Zbornik radova (priprema, prijevod, lektura i korektura) 20.000 kn

8. Najam dvorane 5.000 kn

U K U P N O : 73.000 kn

Očekivani prihodi:

Kotizacije: 13.000 kn

Gradski ured za obrazovanje, kulturu i šport 25.000 kn

Ministarstvo kulture 25.000 kn

MZOŠ 10.000 kn

U K U P N O : 73.000 kn

 Tea Grašić-Kvesić, predsjednica KSPI